Վրացական կապիտալով հայկական նորաստեղծ ընկերությունը դեռ ապրիլի 21-ից պիտի սկսեր իր թռիչքները Թել Ավիվ, բայց հետո պարզվեց, որ օդանավ չունեցող «Արմենիան» իր փաստացի մայր ընկերության՝ «Georgian Airways»-ի հետ համատեղ (codeshare) ոչ կանոնավոր (չարտեր) թռիչքներ է իրականացնում Երեւանից Թբիլիսի, որտեղից էլ՝ Թել Ավիվ: Այսինքն՝ «Արմենիան» իր ուղեւորներին Իսրայել էր հասցնում վրացական գործընկերոջ միջոցով: Գրել էինք նաեւ, որ «Georgian Airways»-ը Երեւան է գալիս Թել Ավիվից, չնայած դրա իրավունքը չունի, քանի որ ՀՀ-ն Վրաստանին չի տրամադրել օդային տարածքի 5-րդ ազատության իրավունք: Ներկայում, «Զվարթնոց» օդանավակայանի կայքի համաձայն, վրացիներն Իսրայելից Հայաստան չեն գալիս: